CELEX: 32006R0916
Language: el
Date: 2006-06-21 00:00:00
Title: Κανονισμός (ΕΚ) αριθ. 916/2006 της Επιτροπής, της  21ης Ιουνίου 2006 , για τον καθορισμό σε ποιο βαθμό μπορεί να δοθεί συνέχεια στις αιτήσεις για δικαιώματα εισαγωγής που έχουν υποβληθεί για την ποσόστωση, βάσει του κανονισμού (ΕΚ) αριθ. 704/2006, στον τομέα του κατεψυγμένου βοείου κρέατος

22.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 169/13
            
         
      ΚΑΝΟΝΙΣΜΌΣ (ΕΚ) αριθ. 916/2006 ΤΗΣ ΕΠΙΤΡΟΠΉΣ
   
   της 21ης Ιουνίου 2006
   για τον καθορισμό σε ποιο βαθμό μπορεί να δοθεί συνέχεια στις αιτήσεις για δικαιώματα εισαγωγής που έχουν υποβληθεί για την ποσόστωση, βάσει του κανονισμού (ΕΚ) αριθ. 704/2006, στον τομέα του κατεψυγμένου βοείου κρέατος
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1),
   τον κανονισμό (ΕΚ) αριθ. 704/2006 της Επιτροπής, της 8ης Μαΐου 2006, για το άνοιγμα και τον τρόπο διαχείρισης δασμολογικής ποσόστωσης για το κατεψυγμένο βόειο κρέας που υπάγεται στον κωδικό ΣΟ 0202 και προϊόντα που υπάγονται στον κωδικό ΣΟ 0206 29 91 (1η Ιουλίου 2006 έως 30 Ιουνίου 2007) (2), και ιδίως το άρθρο 5,
   Εκτιμώντας τα ακόλουθα:
   Το άρθρο 1 του κανονισμού (ΕΚ) αριθ. 704/2006 έχει καθορίσει σε 53 000 τόνους την ποσότητα της ποσόστωσης για την οποία οι κοινοτικοί εισαγωγείς μπορούν να υποβάλλουν αίτηση για δικαιώματα εισαγωγής βασιζόμενοι στις ποσότητες βοείου κρέατος των κωδικών ΣΟ 0201, 0202, 0206 10 95 ή 0206 29 91 που έχουν εισαχθεί από αυτούς ή για λογαριασμό τους δυνάμει των σχετικών τελωνειακών διατάξεων, κατά την περίοδο μεταξύ 1ης Μαΐου 2005 και 30ής Απριλίου 2006. Δεδομένου ότι τα ζητηθέντα δικαιώματα εισαγωγής υπερβαίνουν τη διαθέσιμη ποσότητα που αναφέρεται στο άρθρο 1, πρέπει να καθοριστεί συντελεστής μείωσης σύμφωνα με τις διατάξεις του άρθρου 5 του κανονισμού (ΕΚ) αριθ. 704/2006,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κάθε αίτηση για δικαιώματα εισαγωγής που υποβάλλεται σύμφωνα με τις διατάξεις του άρθρου 4 παράγραφος 1 του κανονισμού (ΕΚ) αριθ. 704/2006 ικανοποιείται μέχρι ποσοστού 13,474095 % των ζητηθέντων δικαιωμάτων εισαγωγής.
   Άρθρο 2
   Ο παρών κανονισμός αρχίζει να ισχύει στις 22 Ιουνίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Ιουνίου 2006.
      
         
            Για την Επιτροπή
         
         J. L. DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 160 της 26.6.1999, σ. 21. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1899/2004 (ΕΕ L 328 της 31.10.2004, σ. 67).
   
      (2)  ΕΕ L 122 της 9.5.2006, σ. 8.